turjo4nis/wikipedia-bn-dump-20250701 huggingface dataset:
হেনরিক শিন্‌কিয়েউইচ

হেন্‌রিক শিন্‌কিয়েউইচ (Henryk Adam Aleksander Pius Sienkiewicz - ˈxɛnrɨk ɕenˈkʲeviʧ) পোল্যান্ডের বিখ্যাত ঔপন্যাসিক। তিনি ১৯০৫ সালে সাহিত্যে নোবেল পুরস্কার লাভ করেছেন।

জীবনী 
হেন্‌রিক শিন্‌কিয়েউইচ ১৮৪৬ সালের ৫ই মে পোল্যান্ডের রাজধানী ওয়ারস-এর নিকটে অবস্থিত Wola Okrzejska নামক শহরে এক সম্ভান্ত পরিবারে জন্মগ্রহণ করেন। তার পারিবারিক অবস্থা ছিল খুবই সচ্ছল। তারা এতোটাই বিত্তশালী ছিলেন যে, পরিবারের প্রত্যেক সদস্যের জন্য পৃথক পৃথক চাকর-চাকরানির ব্যবস্থা ছিল। এই হিসেবে হেনরিক সিয়নের শৈশব কাটে আরাম আয়েশ আর বিত্ত বৈভবের মধ্য দিয়ে। ছোটবেলাতেই তার জন্য গৃহশিক্ষকের ব্যবস্থা করে দেয়া হয়। এরপর প্রাতিষ্ঠানিক শিক্ষার পালাও শুরু হয়। তার পড়াশোনার উন্নতির জন্য যা করা দরকার তার পরিবার থেকেই তাই করা হয়েছিল। কিন্তু তবুও শিন্‌কিয়েউইচ পড়াশোনায় খুব একটা ভাল করতে পারেননি। প্রকৃতপক্ষে প্রথাগত প্রাতিষ্ঠানিক শিক্ষার প্রতি তার তেমন কোন আগ্রহ ছিলনা। তার ঔদাসীন্য পরিবারের সকলকেই ভাবিয়ে তোলে। তার মা সর্বক্ষণ তার পাশেপাশে থাকতেন আর তাকে পড়াশোনা সহ বিভিন্ন বিষয়ে উৎসাহ যোগাতেন।

পড়াশোনায় আগ্রহী না থাকলেও পোলীয় ভাষা ও ইতিহাস সম্পর্কে তার আগ্রহের কমতি ছিলনা। পাঠ্যের অন্তর্ভুক্ত না হওয়া সত্ত্বেও তিনি এ বিষয়ে প্রচুর পড়াশোনা করতেন। ছাত্রজীবন থেকেই স্যার ওয়াল্টার স্কট এবং আলেকজান্ডার দ্যুমার রচনাসমূহের সাথে পরিচিত ছিলেন। এদের লেখা পড়তেন নিয়মিত। এরাই ছিল তার সাহিত্যচর্চার অনুপ্রেরণা। উচ্চ-মাধ্যমিক পড়াশোনা শেষে সিয়ন বিশ্ববিদ্যালয়ে প্রবেশ করেন। সে সময় রাশিয়া পোল্যান্ডের উপর রাজনৈতিক ও অর্থনৈতিক চাপ প্রয়োগ করছিল। রাশিয়ার জার রাজতান্ত্রিক সরকার ১৮৬০ সাল থেকে এই চাপ প্রয়োগ শুরু করে এবং এরপর প্রায় এক দশক ধরে এই অবস্থার কোন উন্নতি হয়নি। এতে পোল্যান্ডের অর্থনীতি ক্রমশ ধ্বংসের সম্মুখীন হয়। এর সাথে সাথে পোলীয় সংস্কৃতির বিকাশও বাঁধাগ্রস্ত হতে থাকে। পোল্যান্ডের সমকালীন বুদ্ধিজীবীরা জারের প্রভাব থেকে পোল্যান্ডকে মুক্ত করার বিষয়ে প্রায়ই লেখালেখি করতেন। এই অবস্থা এর সাথে সংশ্লিষ্ট সাহিত্য ও প্রবন্ধ রচনার বিশেষ প্রভাব পড়েছিল হেনরিক সিয়নের উপর।

হেন্‌রিক শিন্‌কিয়েউইচের পরিবারের বিত্ত-বৈভবও ধ্বংসের সম্মুখীন হয়। বিলাসিতা তো দূরের কথা, তখন তাদের আর আর্থিক সচ্ছলতাও অবশিষ্ট ছিলনা। এহেন পরিস্থিতিতে তিনি ১৮৭১ সালে বিশ্ববিদ্যালয়ে পড়া ছেড়ে দেন। তার বিশ্ববিদ্যালয় ডিগ্রী আর নেয়া হয়নি।

রচনাসমূহ

উপন্যাস 
 ১৮৭৩, Humoreski z teki Worszyły 
 ১৮৮০, Hania 
 ১৮৭৭, Szkice węglem 
 ১৮৮০, Janko muzykant 
 ১৮৮০, Z pamiętnika poznańskiego nauczyciela 
 ১৮৮০, Niewola tatarska 
 ১৮৮২, Bartek Zwycięzca 
 ১৮৮২, Jamioł 
 ১৮৮০, Za chlebem 
 ১৮৮০, Orso 
 ১৮৮২, Latarnik 
 ১৮৮৯, Sachem 
 ১৮৮৯, Wspomnienie z Maripozy

কবিতা 
 Trylogia:
 Ogniem i mieczem (১৮৮৪)
 Potop (১৮৮৬)
 Pan Wołodyjowski (১৮৮৮)
 ১৮৯১, Bez dogmatu 
 ১৮৯৪, Rodzina Połanieckich
 ১৮৯৬, Quo vadis
 ১৯০০, Krzyżacy
 ১৯০৬, Na polu chwały
 ১৯১০, Wiry
 ১৯১২, W pustyni i w puszczy

তথ্যসূত্র 

পোলীয় ঔপন্যাসিক
নোবেল বিজয়ী সাহিত্যিক
১৮৪৬-এ জন্ম
১৯১৬-এ মৃত্যু
পোলীয় নোবেল বিজয়ী
রোমান ক্যাথলিক লেখক
লেজিওঁ দনরের নাইট
গাব

গাব বা বিলাতি গাব একটি ফল। গাব গাছের বৈজ্ঞানিক নাম Diospyros discolor বা Diospyros blancoi যা Ebenaceae পরিবারভুক্ত। এটি সুস্বাদু ও মিষ্টি ফল। যদিও একে বিলাতি গাব বলা হয়, এর আদি নিবাস ফিলিপাইন। ইংরেজিতে একে velvet apple, velvet persimmon, kamagong, বা mabolo tree বলা হয়।)

বিবরণ

গাব গাছ সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে। গাব পাকলে এর রঙ হয় গাঢ় লাল। খোসার উপরটা মখমলের মত। ফলের ভেতরটা নরম, ক্রিমের মতো সাদা বা গোলাপী শাঁস যুক্ত। স্বাদ এবং সুগন্ধ অনেকটা একটি পীচের মতো। আপেলের আকারের এই ফলগুলো গোলাকার হয়। প্রায় ৩-৪ ইঞ্চি লম্বা ও ২-৪ ইঞ্চি ব্যাসযুক্ত এবং ওজনে ১০০ গ্রাম থেকে ৫০০ গ্রাম পর্যন্ত হয়।এটি বহুল পরিমাণে বাজারজাত করা হয় এবং জনপ্রিয় একটি ফল।

পুষ্টি উপাদান:

প্রতি ১০০ গ্রাম খাদ্য-উপযোগী গাবে রয়েছে ৫০৪ কিলোক্যালরি খাদ্যশক্তি, ৮৩ থেকে ৮৪ গ্রাম জলীয় অংশ, ২ দশমিক ৮ গ্রাম আমিষ, শূন্য দশমিক ২ গ্রাম চর্বি, ১১ দশমিক ৮৮ গ্রাম শর্করা, ১ দশমিক ৮ গ্রাম খাদ্য আঁশ, ১১ দশমিক ৪৭ গ্রাম চিনি, ৪৬ মিলিগ্রাম ক্যালসিয়াম, ৩৫ আইইউ ভিটামিন-এ, ১৮ মিলিগ্রাম ফসফরাস, শূন্য দশমিক ৬ মিলিগ্রাম লোহা, শূন্য দশমিক ২ মিলিগ্রাম থায়ামিন, ১৮ মিলিগ্রাম ভিটামিন-সি, ১১০ মিলিগ্রাম সোডিয়াম, ৩০৩ মিলিগ্রাম পটাশিয়াম।

দেশি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।

গুনাগুণ
 ডায়বেটিস রোগির জন্য কাঁচা ও পাকা গাব উপকারী।
 আমাশয় ও পেটের অসুখে গাছের ছাল উপকারী।
 গাব ফলের গন্ধ খুব বাজে (পায়খানার) মতো।

ছবি গ্যালারি

তথ্যসূত্র

বাংলাদেশের ফল
বাংলার ফল
বাংলাদেশের উদ্ভিদ
উদ্ভিদ
ঔষধি উদ্ভিদ
১৮৪৪-এ বর্ণিত উদ্ভিদ
চীনের জাতিগোষ্ঠীর তালিকা

চীনে বহুসংখ্যক জাতি বা নৃগোষ্ঠী বাস করে। এখানে চীন বলতে গণপ্রজাতন্ত্রী চীন ও তাইওয়ান চীন প্রজাতন্ত্র উভয়কে বোঝানো হয়েছে।

চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে।

সরকারীভাবে স্বীকৃত জাতিসমূহ
চীনে ৫৬টি জাতিকে সরকারীভাবে স্বীকৃতি দেয়া হয়েছে।

 হান জাতি (汉族 : Hàn Zú; হান ৎসু)
 চুয়াং জাতি (壮族 : Zhuàng Zú; চুয়াং )
 মাঞ্চু জাতি (满族 : Mǎn Zú; মান)
 হুয়েই জাতি (回族 : Huí Zú; হুয়েই)
 মিয়াও জাতি (苗族 : Miáo Zú; নিয়াও) (মিং)
 উইগুর জাতি (维吾尔族 : Wéiwúěr Zú ; ওয়েই-উ-আর ৎসু)
 ই জাতি (彝族 : Yí Zú; ই)
 তুচিয়া জাতি (土家族 : Tǔjiā Zú)
 মঙ্গোল জাতি (蒙古族 : Měnggǔ Zú; মেংকু )
 তিব্বতীয় জাতি (藏族 : Zàng Zú; ৎসাং)
 পু-ই জাতি (布依族 : Bùyī Zú; প্র
 তুং জাতি (侗族 : Dòng Zú; তুং)
 ইয়াও জাতি (瑶族 : Yáo Zú; ইয়াও)
 কোরীয় (朝鲜族 : Cháoxiǎn Zú)
 পাই জাতি (白族 : Bái Zú)
 হানি জাতি (哈尼族 : Hāní Zú)
 লি জাতি (黎族 : Lí Zú)
 কাজাখ জাতি (哈萨克族 : Hāsàkè Zú)
 তাই জাতি (傣族 : Dǎi Zú, also called Dai Lue, one of the Tai ethnic groups)
 শে জাতি (畲族 : Shē Zú)
 লিসু জাতি (傈僳族 : Lìsù Zú)
 কোলাও জাতি (仡佬族 : Gēlǎo Zú)
 লাহু জাতি (拉祜族 : Lāhù Zú)
 তুংশিয়াং জাতি (东乡族 : Dōngxiāng Zú)
 ওয়া জাতি (佤族 : Wǎ Zú) (Va)
 শুয়েই জাতি (水族 : Shuǐ Zú)
 নাশি জাতি (纳西族 : Nàxī Zú) (includes the Mosuo (摩梭 : Mósuō))
 ছিয়াং জাতি (羌族 : Qiāng Zú)
 থু জাতি (土族 : Tǔ Zú)
 শিবো জাতি (锡伯族 : Xíbó Zú)
 মুলাও জাতি (仫佬族 : Mùlǎo Zú)
 কির্গিজ জাতি (柯尔克孜族 : Kēěrkèzī Zú)
 তাউয়ার জাতি (达斡尔族 : Dáwòěr Zú)
 চিংফো জাতি (景颇族 : Jǐngpō Zú)
 সালার জাতি (撒拉族 : Sǎlá Zú)
 পুলাং জাতি (布朗族 : Bùlǎng Zú)
 মাওনান জাতি (毛南族 : Màonán Zú)
 তাজিক জাতি (塔吉克族 : Tǎjíkè Zú)
 ফুমি জাতি (普米族 : Pǔmǐ Zú)
 আছাং জাতি (阿昌族 : Āchāng Zú)
 নু জাতি (怒族 : Nù Zú)
 এওয়েংকি জাতি (鄂温克族 : Èwēnkè Zú)
 চিং (京族 : Jīng Zú) (The same group as Vietnamese or Kinh people) 
 চিনুও জাতি (基诺族 : Jīnuò Zú)
 দো-আং জাতি (德昂族 : Déáng Zú)
 উজবেজ জাতি (乌孜别克族 : Wūzībiékè Zú)
 রুশ (俄罗斯族 : Éluōsī Zú)
 ইউগুর জাতি (裕固族 : Yùgù Zú)
 পোনান জাতি (保安族 : Bǎoān Zú)
 মোনপা জাতি (门巴族 : Ménbā Zú)
 ওরোছেন জাতি (鄂伦春族 : Èlúnchūn Zú)
 দুরুং জাতি (独龙族 : Dúlóng Zú)
 তাতার জাতি (塔塔尔族 : Tǎtǎěr Zú)
 হোচেন জাতি (赫哲族 : Hèzhé Zú) (The same group as Nanai on the Russian side of the border)
 লুওপা জাতি (珞巴族 : Luòbā Zú)
 কাওশান জাতি (高山族 : Gāoshān Zú) (A collective name for all Taiwanese aborigine groups)

চিত্র প্রদর্শনী

তথ্যসূত্র

চীন-বিষয়ক তালিকা
নৃগোষ্ঠীর তালিকা
চীনের জাতিগোষ্ঠী
দক্ষিণ কোরিয়ার জাতীয় পতাকা

দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।

তথ্যসূত্র

দক্ষিণ কোরিয়া
দক্ষিণ কোরিয়ার জাতীয় প্রতীক
এশিয়ার পতাকা
জাতীয় পতাকা
সেকেন্ড লাইফ

সেকেন্ড লাইফ হচ্ছে সান ফ্রান্সিস্কোর লিনদেন ল্যাব কর্তৃত উন্নয়নকৃত ইন্টারনেট ভিত্তিক কল্পিত বাস্তব (ভারচুয়াল) জগত। যা ২০০৩ সালের জুন ২৩ তারিখে চালু হয়। লিনদেন ল্যাব এর পরিসংখ্যান অনুসারে ২০১৩ সালে এর ব্যবহারকারী ছিল প্রায় ১ মিলিয়ন।

তথ্যসূত্র

ভিডিও গেম
২০০৩-এর সফটওয়্যার
২০০৩-এর ভিডিও গেম
মেক ওএস এক্সের গেম
যুক্তরাষ্ট্রে উন্নীত ভিডিও গেম
উইন্ডোজ গেম
অনলাইন গেম
চার্লস গ্রিলে অ্যাবট

দ্ব্যর্থতা নিরসনের জন্য দেখুন: চার্লস অ্যাবট

চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন।

তথ্যসূত্র 

১৮৭২-এ জন্ম
১৯৬১-এ মৃত্যু
মার্কিন জ্যোতির্বিজ্ঞানী
মার্কিন জ্যোতিঃপদার্থবিজ্ঞানী
১৯৭৩-এ মৃত্যু
২০শ শতাব্দীর মার্কিন জ্যোতির্বিজ্ঞানী
মার্কিন শতবর্ষী ব্যক্তি
সৌর শক্তি
জর্জ ওগডেন এবেল

জর্জ ওগডেন এবেল (মার্চ ১, ১৯২৭ - অক্টোবর ৭, ১৯৮৩) একজন মার্কিন জ্যোতির্বিজ্ঞানী। তিনি মূলত ছায়াপথ এবং ছায়াপথ স্তবক নিয়ে গবেষণা করে বিখ্যাত হয়েছেন। তবে সবচেয়ে বেশি পরিচিত হয়েছেন ১৯৫৮ সালে ২৭১২ টি ছায়াপথ স্তবকের তথ্যবিশিষ্ট একটি উঁচুমানের তালিকা প্রণয়ন করে। এই তারা তালিকা প্রণয়নের জন্য তিনি পালোমার অবজারভেটরি স্কাই সারভেতে কৃত গবেষণাসমূহ কাজে লাগিয়েছিলেন। তার আবিষ্কৃত ছায়াপথ স্তবকগুলোকে এবেল স্তবক নামে অভিহিত করা হয়। এই স্তবকগুলোর কোন কোনটি আমাদের থেকে প্রায় ৩ বিলিয়ন আলোকবর্ষ দূরে অবস্থিত। এই স্তবগুলোর মাধ্যমেই মহাবিশ্বের বৃহৎ-পরিসর গঠন সম্বন্ধে জনা গিয়েছিলো। এ কারণে স্তবকগুলো বিশেষ গুরুত্বপূর্ণ। এই স্তবকগুলোর মধ্যে অনেকগুলোর আকার এবং ভর এবেল প্রায় নিখুঁতভাবে পরিমাপ করেছিলেন। এই পরিমাপের মাধ্যমে তিনি সিদ্ধান্তে পৌঁছেছিলেন যে, এই স্তবকগুলো যে বেগে আমাদের থেকে দূরে সরে যাচ্ছে তার জন্য এদের যে পরিমাণ ভর থাকা প্রয়োজন তার শতকরা ৯০ ভাগই অদৃশ্য, তথা আমাদের অনুভূতির বাইরে রয়েছে।

১৯২৭-এ জন্ম
১৯৮৩-এ মৃত্যু
মার্কিন জ্যোতির্বিজ্ঞানী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
মার্কিন সংশয়বাদী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
মরমন

মরমন হচ্ছেন একজন ধর্মপ্রচারক যার নামানুসারে দ্য বুক অব মরমন গ্রন্থের নামকরণ হয়েছে। জোসেফ স্মিথ জুনিয়রের ভূমিকা অনুসারে মরমন ছিলেন একজন ধর্মপ্রচারক-ঐতিহাসিক যিনি বইটিকে সোনার প্লেটে খোদাই করেছিলেন। লেটার ডে সেইন্টগণ বিশ্বাস করেন মরমন এমন একজন ধর্মপ্রচারক ছিলেন যিনি চতুর্থ শতাব্দীতে আমেরিকায় বাস করেছিলেন।

বহিঃসংযোগ 
 The Church of Jesus Christ of Latter-day Saints
 Official information about The Church of Jesus Christ of Latter-day Saints
 Official Scriptures of The Church of Jesus Christ of Latter-day Saints
 Mormon by Phyllis Ann Roundy

বুক অব মরমন ধর্মপ্রচারক
ওপেনজিএল

ওপেন জিএল (OpenGL) (ওপেন গ্রাফিক্স লাইব্রেরী) বিভিন্ন প্লাটফর্মে তৃতীয় মাত্রার গ্রাফিক্স (দ্বিতীয় মাত্রা সহ) তৈরির একটি প্রমিত এপ্লিকেশন প্রোগ্রামিং ইন্টারফেস বা এপিআই। এই ইন্টারফেসে ২৫০টিরও অধিক বিভিন্ন ধরনের ফাঙ্কশন কল করার সুযোগ রয়েছে। এগুলো ব্যবহার করে একদম সহজ থেকে খুব জটিল দৃশ্য তৈরি করা যায়। ১৯৯২ সালে সিলিকন গ্রাফিক্স নামক একটি প্রতিষ্ঠান ওপেনজিএল নির্মাণ করে। ভিডিও গেমগুলি ওপেনজিএল-এর মাধ্যমে GPU-তে রিয়েল-টাইম রেন্ডারিং গণনা আউটসোর্স করে। রেন্ডার করা ফলাফলগুলি মূল মেমরিতে ফেরত পাঠানো হয় না, বরং ভিডিও মেমরির ফ্রেমবাফারে পাঠানো হয়। ডিসপ্লে কন্ট্রোলার তারপর ডিসপ্লে ডিভাইসে এই ডেটা পাঠাবে।

তথ্যসূত্র

বহিঃসংযোগ 
 Official website 
 SGI's OpenGL website
 
 Khronos Group
 NeHe Tutorials, OpenGL tutorials
 Fahrenheit in Microsoft

গ্রাফিক্স লাইব্রেরী
থ্রিডি কম্পিউটার গ্রাফিক্স
এপ্লিকেশন প্রোগ্রামিং ইন্টারফেস
ভিডিও গেম উন্নয়ন
ভার্চুয়াল রিয়েলিটি
ক্রস-প্ল্যাটফর্ম সফটওয়্যার
গ্রাফিক্স মান
অসদ বাস্তবতা
২০০৭-এর চট্টগ্রামের ভূমিধ্বস

২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।

উদ্ধার তৎপরতা 

উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।

চট্টগ্রাম বিমানবন্দরের সকল ফ্লাইট বাতিল করা হয় এবং বাংলাদেশের আমদানী-রপ্তানির ৯০ শতাংশ যে বন্দর থেকে আসে, সেই চট্টগ্রাম সমুদ্রবন্দর বন্ধ হয়ে যায়। ১২ জুন, পর্যন্ত চট্টগ্রামে ৩৯৭ মি.মি. বৃষ্টি রেকর্ড করা হয়।

প্রতিক্রিয়া
তৎকালীন রাষ্ট্রপতি ইয়াজউদ্দিন আহম্মেদ এবং প্রধান উপদেষ্টা ফখরুদ্দীন আহমদ ঘটনায় মর্মাহত হন এবং পরিস্থিতির দিকে নজর রাখেন। বিভিন্ন রাজনৈতিক দল ও সংগঠনের নেতৃবৃন্দ ক্ষতিগ্রস্তদের জন্য শোক প্রকাশ করে। তত্ত্বাবধায়ক সরকার ক্ষমতায় আসার পর এটিই বাংলাদেশের প্রথম প্রাকৃতিক দুর্যোগ। সরকার ক্ষতিগ্রস্তদের ক্ষতিপূরণের আশ্বাস দেয়। ঝুকিপূর্ণ স্থানের অধিবাসীদের নিরাপদ স্থানে সরানোর ব্যবস্থা করা হয়। প্রতি ক্ষতিগ্রস্ত ব্যক্তিকে চাল, বিস্কুট, শাড়ি, লুঙ্গি ও ৩,০০০ টাকা দেওয়া হয়।

তথ্যসূত্র 

২০০৭-এ বাংলাদেশ
বাংলাদেশে ভূমিধস
চট্টগ্রামের প্রাকৃতিক দুর্যোগ
দ্রাঘিমারেখা

পৃথিবীর উত্তরমেরু ও দক্ষিণমেরু বরাবর অঙ্কিত কাল্পনিক রেখা,দ্রাঘিমারেখা বা দ্রাঘিমা বা মধ্যরেখা নামে পরিচিত। এদের বিস্তার উত্তর মেরু থেকে দক্ষিণ মেরু পর্যন্ত অর্থাৎ এরা উত্তর-দক্ষিণে বিস্তৃত। একটি দ্রাঘিমার উপরিস্থিত সমস্ত বিন্দুর দ্রাঘিমাংশ সমান হয়। প্রতিটি দ্রাঘিমারেখা সমস্ত সমাক্ষরেখার সাথে লম্বভাবে অবস্থান করে। দ্রাঘিমা রেখা গুলির দৈর্ঘ্য পরস্পর সমান, কারণ এদের প্রতিটিই পৃথিবীর উপরিস্থিত এক একটি মহাবৃত্তের অর্ধেক। এদের দৈর্ঘ্য ২০,০০৩.৯৩ কিমি (১২,৪২৩ মাইল)।

তথ্যসূত্র

ভূগোল
দিক নির্ণয়
 
ভূমি জরিপ
এশিয়ান ফুটবল কনফেডারেশন

এশিয়ান ফুটবল কনফেডারেশন (এএফসি) হল এশিয়া ও অস্ট্রেলিয়ায় অ্যাসোসিয়েশন ফুটবলের সর্বোচ্চ পরিচালনা পরিষদ। বর্তমানে এর সদস্য সংখ্যা ৪৭। অধিকাংশ সদস্যই এশিয়া ও অস্ট্রেলিয়া মহাদেশের। কিন্তু এশিয়া ও ইউরোপ উভয় অঞ্চলে অবস্থিত আন্তমহাদেশীয় রাষ্ট্র যেমন- আজারবাইজান, জর্জিয়া, কাজাখস্তান, রাশিয়া ও তুরস্ক এএফসির সদস্য না হয়ে তারা উয়েফার সদস্য হয়েছে। অন্য তিনটি রাষ্ট্র (আর্মেনিয়া, সাইপ্রাস ও ইসরায়েল) যেগুলো ভৌগোলিকভাবে এশিয়ার পশ্চিম সীমান্ত বরাবর অবস্থিত তারাও উয়েফার সদস্য। আবার অন্যদিকে ওশেনিয়া অঞ্চলের অস্ট্রেলিয়া এএফসির সদস্য হয়েছে ২০০৬ সালে, পাশাপাশি প্রশান্ত মহাসাগরীয় দ্বীপপুঞ্জ, মার্কিন যুক্তরাষ্ট্রের একটি অঞ্চল গুয়ামও এর সদস্য হয়েছে।

ইতিহাস 
ফিফার ছয়টি মহাদেশীয় কনফেডারেশনের মধ্যে এটি অন্যতম। দ্বিতীয় এশিয়ান গেমস চলাকালে ফিলিপাইনের ম্যানিলায় ১৯৫৪ সালে এএফসি প্রতিষ্ঠিত হয়। আফগানিস্তান, বার্মা, তাইপে, হংকং, ভারত, ইন্দোনেশিয়া, জাপান, কোরিয়া, পাকিস্তান, ফিলিপাইন, সিঙ্গাপুর এবং ভিয়েতনাম - এ ১২টি দেশ প্রতিষ্ঠাকালীন সদস্যের মর্যাদা পায়। সংস্থার সদর দফতর বুকিত জলিল, কুয়ালালামপুর, মালয়েশিয়ায় অবস্থিত। বর্তমান সভাপতি হিসেবে রয়েছেন বাহরাইনের সালমান বিন ইব্রাহিম আল-খলিফা।

সদস্যদের তালিকা 
এএফসি'র ৪৭ সদস্য সংস্থাকে পাঁচটি অঞ্চলে বিভক্ত করা হয়েছে।

 ১২ - পশ্চিম এশিয়া
 ৬ - মধ্য এশিয়া
 ৭ - দক্ষিণ এশিয়া
 ১০ - পূর্ব এশিয়া
 ১২ - দক্ষিণ-পূর্ব এশিয়া

১: এএফসি'র সহযোগী সদস্য

প্রাক্তন সদস্য

প্রতিযোগিতা

বর্তমান শিরোপাজয়ী

ই–স্পোর্টস

বিলুপ্ত টুর্নামেন্ট

ফিফা বিশ্ব র‌্যাঙ্কিং

আরও দেখুন 

 কনমেবল
 উয়েফা
 ক্যাফ
 কনকাকাফ
 ওএফসি

তথ্যসূত্র

বহিঃসংযোগ 
   

 
১৯৫৪-এ প্রতিষ্ঠিত
ফুটবল সংস্থা
আন্তর্জাতিক সংস্থা
এশিয়ায় ফুটবল পরিচালনা পরিষদ
ফিফা কনফেডারেশন
কুয়ালালামপুর ভিত্তিক সংস্থা
১৯৫৪-এ এশিয়ায় প্রতিষ্ঠিত
ডেথ নোট (চলচ্চিত্র)

ডেথ নোট বিখ্যাত জাপানী এনিমে ডেথ নোট অবলম্বনে নির্মিত একটি চলচ্চিত্র। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন। চিত্রায়িত হয়েছে জাপানে।

কাহিনী 
ইয়াগামি লাইতো জাপানের কান্টোতে অবস্থিত একটি বিশ্ববিদ্যালয়ের আইনের ছাত্র। স্কুল থেকেই মেধাবী হিসেবে চিহ্নিত হয়ে আসছে। তার বাবা জাপান পুলিশের একজন ঊর্ধ্বতন কর্মকর্তা। এ সুবাদে বাবার কম্পিউটারে হ্যাক করে সে পুলিশ বিভাগের অনেক গোপন খবর জানতে পারে। আইনের প্রতি তার শ্রদ্ধা ছিল, কিন্তু হ্যাক করার পর সে দেথতে পায় আইন ও বাস্তবতায় কতো পার্থক্য, কত দাগী আসামীর কোন বিচার হচ্ছেনা, আবার অনেক নিরপরাধীর বিচার হচ্ছে। এ নিয়ে সে বিশেষ উদ্বিগ্ন ছিল। এমন সময় তার হাতে আসে ডেথ নোট।

ম্যাংগা ও এনিমের সাথে পার্থক্য 
এনিমে ও ম্যাংগার সাথে চলচ্চিত্রের বেশ কিছু পার্থক্য রয়েছে। মূল পার্থক্য তৃতীয় কিরাকে নিয়ে। এনিমেতে তৃতীয় কিরা যে ছিল চলচ্চিত্র তাকে দেখানো হয়নি।

অভিনয়ে 
 ইয়াগামি লাইতো: Tatsuya Fujiwara
 এল: Ken'ichi Matsuyama
 রিউক (কন্ঠ): Shidō Nakamura
 ইয়াগামি: Takeshi Kaga
 আমানে মিসা: Erika Toda
 রেই পেনবার: Shigeki Hosokawa
 মিসোরা নাউমি: Asaka Seto
 শিয়োরি: Yū Kashii
 রেম (কন্ঠ): পিটার
 সায়ু ইয়াগামি: Hikari Mitsushima
 ইয়াগামি: Michiko Godai
 ওয়াতারি: Shunji Fujimura
 মাতসুডা: Sōta Aoyama
 আইযাওয়া: Shin Shimizu
 উকিতা: Tatsuhito Okuda
 মোগি: Ikuji Nakamura
 কিয়মি তাগাদা: Nana Katase

তথ্যসূত্র

বহিঃসংযোগ 
 Official Death Note live-action movie website 
 

ডেথ নোট
জাপানি চলচ্চিত্র
অ্যানিমে চলচ্চিত্র
ওয়ার্নার ব্রসের চলচ্চিত্র
২০০০-এর দশকের থ্রিলার চলচ্চিত্র
নিপ্পন টিভি চলচ্চিত্র
২০০৬-এর চলচ্চিত্র
ফেডারেল ব্যুরো অব ইনভেস্টিগেশন সম্পর্কে চলচ্চিত্র
২০০০-এর দশকের মার্কিন চলচ্চিত্র
মেরিনার ১০

মেরিনার ১০ একটি রোবট নিয়ন্ত্রিত মহাশূন্য সন্ধানী যান (space probe)। এটি ১৯৭৩ সালের ৩ নভেম্বর তারিখে বুধ এবং শুক্র গ্রহের পাশ দিয়ে উড়ে যায়। মেরিনার ৯ উৎক্ষেপণ করার পরের বছরই এই সন্ধানী যানটি উৎক্ষেপণ করা হয় এবং এটিই ছিল মেরিনার অভিযানের শেষ সন্ধানী যান। মেরিনার ১১ এবং মেরিনার ১২ কে যথাক্রমে ভয়েজার ১ এবং ভয়েজার ২ নামে অভিহিত করা হয়।

মেরিনার প্রোগ্রাম
বুধ গ্রহ অভিমুখে প্রেরিত মহাকাশযান
শুক্র গ্রহ অভিমুখে প্রেরিত মহাকাশযান

de:Mariner#Mariner 10
প্রমাণ তত্ত্ব

প্রমাণ তত্ত্ব () গাণিতিক যুক্তিবিজ্ঞানের একটি শাখা যেখানে গাণিতিক প্রমাণসমূহকে বিধিগত গাণিতিক বস্তু হিসেবে গণ্য করা হয়, যার ফলে গাণিতিক কলাকৌশলের সাহায্যে এগুলির বিশ্লেষণ সহজতর হয়। প্রমাণগুলিকে সাধারণত আরোহী পদ্ধতিতে সংজ্ঞায়িত উপাত্ত সংগঠন যেমন সরল লিস্ট, বক্সকৃত লিস্ট, বা ট্রি-এর মাধ্যমে প্রকাশ করা হয়। উপাত্ত সংগঠনগুলি যৌক্তিক ব্যবস্থার স্বতঃসিদ্ধ ও সিদ্ধান্তগ্রহণের নিয়মগুলি অনুসরণ করে নির্মাণ করা হয়। এ কারণে প্রমাণ তত্ত্বের প্রকৃতি বাক্যতাত্ত্বিক (syntactic), পক্ষান্তরে মডেল তত্ত্বের প্রকৃতি আর্থ। মডেল তত্ত্ব, স্বতঃসিদ্ধমূলক সেট তত্ত্ব, পুনরাবৃত্তি তত্ত্ব ও প্রমাণ তত্ত্ব গণিতের ভিত্তির চার স্তম্ভের একটি।

প্রমাণ তত্ত্বকে দার্শনিক যুক্তিবিজ্ঞানের শাখা হিসেবেও গণ্য করা যায়। দার্শনিক যুক্তিবিজ্ঞানে প্রমাণ তত্ত্বমূলক অর্থবিজ্ঞান আলোচিত হয়, এবং এই আলোচনা সাংগঠনিক প্রমাণ তত্ত্বের কলাকৌশলের উপর নির্ভর করে।

গাণিতিক যুক্তিবিজ্ঞান
অধিযুক্তিবিজ্ঞান
মডেল তত্ত্ব

মডেল তত্ত্ব () স্বতঃসিদ্ধমূলক সেট তত্ত্ব বর্ণনাকারী সাধারণ তত্ত্ব। এটি যুক্তিবিজ্ঞানের একটি শাখা যেখানে গাণিতিক সংগঠনগুলি নিয়ে গবেষণা করার জন্য ঐ সংগঠনগুলি সম্পর্কিত প্রথম-মাত্রার সত্য বাক্যসমূহ এবং প্রথম-মাত্রার সূত্র প্রয়োগে যেসব সেটকে ঐ সংগঠনগুলির জন্য সংজ্ঞায়িত করা যায়, সেই সব সেট আলোচনা করা হয়।

যেসমস্ত গাণিতিক সংগঠন কোন সিস্টেমের স্বতঃসিদ্ধগুলি মেনে চলে সেগুলিকে ঐ সিস্টেমের "মডেল" বলা হয়।

গণিত
গাণিতিক যুক্তিবিজ্ঞান
গাণিতিক প্রমাণ
ধারণক্ষমতার ভিত্তিতে ফুটবল স্টেডিয়ামের তালিকা

এটি ফুটবল স্টেডিয়ামের তালিকা। এদেরকে ধারনক্ষমতা অনুযায়ী সাজানো হয়েছে, অর্থাৎ স্টেডিয়ামগুলো সর্বোচ্চ যে পরিমাণ দর্শনার্থী খেলা দেখতে পারে সেই সংখ্যার উপর।

এই তালিকাতে যেসব স্টেডিয়াম কেবল ফুটবলের জন্য ব্যবহৃত হয় সেগুলো ছাড়াও যেগুলো অন্য খেলার জন্য ব্যবহৃত হয় সেগুলো গণনায় ধরা হয়েছে। কিছু কিছু স্টেডিয়াম একটি দলের বিশেষ কিছু খেলাতে ব্যবহৃত হয়।

যেসমস্ত স্টেডিয়ামে ৩৫,০০০ এর উপর দর্শক দেখতে পারে সেগুলোও এ তালিকায় স্থান পেয়েছে। এই সংখ্যা ফিফা বিশ্বকাপ আয়োজনের জন্য কোন মাঠের সর্বনিম্ন ধারনক্ষমতা।

বর্তমানে ১৫৮টি স্টেডিয়াম রয়েছে যা উপরের প্রয়োজনীয়তাগুলি পূরণ করে। এগুলি ফেডারেশন ইন্টারনেশনাল ডি ফুটবল অ্যাসোসিয়েশনের (ফিফা) বিভিন্ন মহাদেশীয় সংঘে বিভক্ত। +৪৯টি স্টেডিয়াম এশিয়ান ফুটবল কনফেডারেশন (এএফসি) (রাশিয়া বাদে অস্ট্রেলিয়া বাদে এশিয়া) অঞ্চলে রয়েছে, ২২টি কনফেডারেশন আফ্রিকাইন ডি ফুটবল (সিএএফ) (আফ্রিকা) এবং ১৩ ও উত্তর ও মধ্য আমেরিকান এবং ক্যারিবিয়ান অ্যাসোসিয়েশন ফুটবলের কনডাকশন (কনক্যাকএএফ) (উত্তর আমেরিকা এবং ক্যারিবিয়ান) এর অন্তর্গত। ২২টি স্টেডিয়ামগুলি ইউনিয়নের ইউনিয়ন ইউরোপীয় ফুটবল অ্যাসোসিয়েশন (ইউইএফএ) (ইউরোপ, ককেশাস, ইস্রায়েল) এর কনফেডারেসিয়ান সুদামেরিকানা দে ফ্যাটবোল (কনমনবোল) (দক্ষিণ আমেরিকা) এর অঞ্চলে ৫২ ওশেনিয়া ফুটবল কনফেডারেশনে (ওএফসি) এই আকারের কোনও স্টেডিয়াম নেই।

স্টেডিয়াম সমূহ

আরও দেখুন 
 ধারণক্ষমতা অনুযায়ী স্টেডিয়ামের তালিকা
 List of African stadiums by capacity
 List of Asian stadiums by capacity
 List of European stadiums by capacity
 List of North American stadiums by capacity
 List of Oceanian stadiums by capacity
 List of South American stadiums by capacity
 List of football (soccer) stadiums by country
 List of stadiums
 Average attendances of European football clubs
 List of American football stadiums by capacity
 Canadian Football League stadiums
 List of Major League Baseball stadiums
 National Basketball Association arenas
 List of indoor arenas
 List of Test cricket grounds
 List of Australian Football League grounds

তথ্যসূত্র 

 www.fussballtempel.net

ফুটবল
গামছা

গামছা একটি পাতলা, অমসৃণ সূতির তোয়ালে যা ভারতের পূর্বাঞ্চল (পশ্চিমবঙ্গ, বিহার, ওড়িষা) এবং বাংলাদেশের বহুল ব্যবহৃত পোশাক সামগ্রী। স্নানের পর শরীর বা গা মুছতে এটি ব্যবহৃত হয়। গামছা শব্দটি এসেছে বাংলা গা মোছা শব্দ থেকে। অধিকাংশ গামছাতেই চেকের ব্যবহার দেখা যায়। গামছা সাধারণত লাল, কমলা, সবুজ ইত্যাদি রঙের হয়। সেলাই করা বা ছাপা পাড়ের শুধু সাদা গামছা উড়িষ্যাতে রুমাল হিসেবে ব্যবহৃত হয় এবং কখনো গলায় জড়িয়ে রাখা হয়। ভারতীয় উপমহাদেশে তোয়ালের তুলনায় গামছা জনপ্রিয় কেননা এটি ইউরোপীয় ঘরানার তোয়ালের মত মোটা নয়, পাতলা যা এই উপমহাদেশের আর্দ্র আবহাওয়ার সাথে মানানসই।

সমাজের দরিদ্র ও শ্রমিক শ্রেণির মানুষজন গামছাকে পরিধেয় বস্ত্র হিসেবেও ব্যবহার করে।

বর্তমানে বাংলাদেশে বিভিন্ন জেলায় গামছা তৈরি হলেও ঝালকাঠি জেলার তৈরি গামছা দেশজুড়ে সমাদৃত। এই গামছা ব্যবহারে যেমন আরাম, তেমনি মজবুত ও টেকসই।

আরও দেখুন 
 লুঙ্গি
 গামোচা

তথ্যসূত্র 

       

ভারতীয় পোশাক
বাংলাদেশী পোশাক
তাঁতে বোনা কাপড়
হিন্দু ধর্মীয় পোশাক
তুর্কি পোশাক
ভারতীয় সংস্কৃতি
কেল্টীয় ভাষাসমূহ

কেল্টীয় ভাষাসমূহ () ইন্দো-ইউরোপীয় ভাষাপরিবারের প্রত্ন-কেল্টীয় শাখা হতে উদ্ভূত কিছু ভাষা। খ্রিস্টপূর্ব প্রথম সহস্রাব্দে এই ভাষাগুলি প্রায় পুরো ইউরোপ জুড়ে প্রচলিত ছিল; বিস্কে উপসাগর ও উত্তর সাগর থেকে শুরু করে রাইন নদী ও দানিউব নদী হয়ে কৃষ্ণ সাগর ও ঊর্ধ্ব বলকান উপদ্বীপ পার হয়ে এশিয়া মাইনর পর্যন্ত এদের বিস্তৃতি ছিল। বর্তমানে ভাষাগুলি যুক্তরাজ্যের কিয়দংশ, আইল অফ ম্যান, আয়ারল্যান্ড, পূর্ব কানাডা, পাতাগোনিয়া, যুক্তরাষ্ট্র ও অস্ট্রেলিয়ার বিচ্ছিন্ন কিছু অঞ্চল এবং ফ্রান্সের ব্র্যতাইন উপদ্বীপে কথিত হয়।

ইন্দো-ইউরোপীয় ভাষাসমূহ
কেল্টীয় ভাষা
উদ্বিন্দুর দ্রাঘিমা

উদ্বিন্দুর দ্রাঘিমা (longitude of the ascending node - Ω) একটি অন্যতম কক্ষীয় রাশি যা মহাশূন্যে অবস্থিত একটি বস্তুর কক্ষপথ চিহ্নিত করতে ব্যবহৃত হয়। উদ্বিন্দুর দিক এবং একটি সুনির্দিষ্ট প্রসঙ্গ কাঠামোর দিকের মধ্যবর্তী কোণকে উদ্বিন্দুর দ্রাঘিমা বলা হয়। উক্ত সুনির্দিষ্ট প্রসঙ্গ দিকটিকে বলা হয় দ্রাঘিমা উৎস বা ( origin of longitude)। এই পুরো পরিমাপটি করা হয় একটি প্রসঙ্গ সমতলে।

তথ্যসূত্র

আরও দেখুন 
 মহাবিষুব / বসন্ত বিষুবন
 উদ্বিন্দু

খ-বলবিজ্ঞান
জ্যোতির্গতিবিজ্ঞান
কক্ষপথ
ব্লুমসবারি

ব্লুমসবারি পাবলিশিং প্রাইভেট লিমিটেড লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে পাবিশার অফ দ্যা ইয়ার খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়।

তথ্যসূত্র 

যুক্তরাজ্যের বই প্রকাশনা কোম্পানি
লন্ডন ভিত্তিক বই প্রকাশনা কোম্পানি
১৯৮৬-এ যুক্তরাজ্যে প্রতিষ্ঠিত
১৯৮৬-এ প্রতিষ্ঠিত প্রকাশনা কোম্পানি
শিক্ষায়তনিক প্রকাশনা কোম্পানি
লন্ডন স্টক এক্সচেঞ্জে তালিকাভুক্ত কোম্পানি
বহুজাতিক প্রকাশনা কোম্পানি
ব্লুমসবারি পাবলিশিংয়ের বই